
	E L Ő T E R J E S Z T É S

	Lakitelek Önkormányzat Képviselő-testületének
	2016. november 10-i rendes, nyílt ülésére


Tárgy: Lakiteleki Önkéntes Tűzoltó Egyesület önkormányzati támogatásának elszámolása


Tisztelt Képviselő-testület!

A Képviselő-testület 178/2015. (IX.10.) számú határozatával 1.000.000,- Ft vissza nem térítendő támogatást nyújtott a Lakiteleki Tűzoltó Egyesület részére. 

Tekintettel arra, hogy a fent megjelölt összeget a tervek elkészítéséhez adta a Képviselő-testület, azonban az elszámolásként kapott számlán az „engedélyezési terv költségei” meghatározás szerepel a 114/2016. (VI.09.) számú határozattal a célfelhasználásként beszerzett végleges építési tervdokumentációk bekéréséről döntött. 

A Lakiteleki Tűzoltó Egyesülettől a mai napig nem érkezett be a végleges tervdokumentáció, ezért javaslom, hogy a Képviselő testület döntsön az 1.000.000,- Ft támogatás visszafizettetéséről.

Kérem a tisztelt Képviselő-testületet, hogy előterjesztésemet megvitatni, majd arról dönteni szíveskedjen!



Lakitelek, 2016. november 04.





	Zobokiné Kiss Anita sk.
	polgármester


HATÁROZAT-TERVEZET


Lakitelek Önkormányzat Képviselő-testületének
……/2016. (XI.10.) számú határozata
Lakiteleki Önkéntes Tűzoltó Egyesület önkormányzati támogatásának elszámolása


Lakitelek Önkormányzat Képviselő- testülete Zobokiné Kiss Anita polgármester előterjesztését megtárgyalta és az alábbi határozatot hozta:

Lakitelek Önkormányzat Képviselő-testülete a bekért végleges tervdokumentációk bemutatásának hiányában nem fogadja el a lakiteleki Tűzoltó Egyesület 1.000.000,- Ft támogatásról szóló elszámolását, 

Egyben felhatalmazza Zobokiné Kiss Anita polgármestert, hogy a Lakiteleki Tűzoltó Egyesületnek a Lakiteleki Önkormányzat 178/2015. (IX. 10.) számú határozatával nyújtott 1.000.000,- Ft támogatás visszafizettetése iránt intézkedjen.



	Felelős:	Zobokiné Kiss Anita polgármester
	Határidő:	értelemszerű

	Értesül:	- Lakiteleki Tűzoltó Egyesület
			- Pénzügyi csoport
[bookmark: _GoBack]			- Irattár
image1.png





